at ang pangalawa, ay kung yaong mga hayop na naging bato na napagkita ko sa ilang museo sa europa, ay hindi kaya nagkagayon ng dahil naman sa ilang santong nabuhay na una sa panahon ng pag apaw ng tubig sa sangmundo? walang kapingaspingas na biro ang pagkakasabi ng mag aalahas at itinukod pa sa noo ang kanyang hintuturo, tanda ng malaking pagmumunimuni, kayat si. camorra ay walang kapingaspingas ding sumagot na: sino ang makapagsasabi, sino ang makapagsasabi! at yayamang mga alamat ang napag uusapan at pumapasok tayo sa lawa, ang tugon ni. sibyla ang kapitan ay dapat makabatid ng marami. nang mga sandaling yaon ay pumapasok sa wawa ang bapor at ang tanawing nasa harap ay lubhang mainam. sa harapan ay nakalatag ang magandang lawa, na nalilibid ng baybaying berde at bughaw na bulubundukin, na waring isang malaking salamin na nakukulong ng palibid na pawang esmeralda at sapiro, na sa kaniyang lunas ay nananalamin ang langit.